# 95 teesiä

### Wikipedia

Martti Lutherin 95 teesiä (Disputatio pro declaratione virtutis indulgentiarum, julkaissut Melchior Lotter d.J., 1522)

Tohtori Martti Lutherin Disputatio pro declaratione virtutis indulgentiarum ("Väittely aneiden voimasta ja tehokkuudesta") eli paremmin tunnettuna 95 teesiä haastoivat roomalais-katolisen kirkon opetukset koskien katumusharjoituksia, paavin valtaa ja aneiden hyödyllisyyttä. Ne saivat aikaan teologisia väittelyitä, joista seurasi lopulta uskonpuhdistus ja luterilaisen, reformoidun ja anabaptistisen kristillisyyden synty.

Lutherin toiminta oli suuressa määrin vastine dominikaanipappi Johann Tetzelin harjoittamaa aneiden myyntiä vastaan, jonka laittoivat alulle Mainzin arkkipiispa ja paavi Leo X. Rahankeruun tavoitteena oli rahoittaa Rooman Pietarinkirkon rakennustyötä. Saksin hallitsijat olivat kieltäneet aneiden myynnin maillaan, mutta Lutherin seurakuntalaiset matkustivat muualle ostamaan niitä. Kun he tulivat ripittäytymään, he esittivät ostamansa aneen, ja väittivät, ettei heidän tarvinnut katua syntejään, sillä dokumentti lupasi antaa kaikki synnit anteeksi.

Lutherin on sanottu naulanneen teesinsä saksalaisen Wittenbergin linnankirkon oveen 31. lokakuuta 1517. Jotkut oppineet ovat kyseenalaistaneet tapahtuman, perusteenaan se, ettei siitä ole samalta ajalta peräisin olevia todisteita. Toiset ovat sanoneet, ettei todisteita tarvita, koska tapa oli Lutherin aikana tyypillinen mainostettaessa jotain tapahtumaa yliopistokampuksella. Kirkkojen ovet toimivat siis eräänlaisina ilmoitustauluina. Jotkut katsovat, että teesien naulaaminen on saattanut tapahtua joskus marraskuussa 1517. Joka tapauksessa Luther ainakin postitti teesit Mainzin arkkipiispalle, paaville, ystävilleen ja aikakauden muille yliopistoille.

## [muokkaa] Aiheesta muualla

- Martti Lutherin 95 teesiä
- Project Wittenberg: 95 Theses by Dr. Martin Luther (1517) (englanniksi)

Haettu osoitteesta http://fi.wikipedia.org../../../9/5/_/95_teesi%C3%A4.html

Luokat: Evankelis-luterilainen kirkko | Kirkkohistoria

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Dansk
- Deutsch
- English
- Español
- Français
- 한국어
- Italiano
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Svenska
- 中文